সুনামগঞ্জের তাহিরপুর উপজেলার রক্তি নদীর উপর নির্মিত ব্রীজ রক্ষার দাবীতে মানববন্ধন অনুষ্টিত হয়েছে। আজ সকাল সাড়ে ১১টায় তাহিরপুর উপজেলাবাসীর আয়োজনে আনোয়ারপুর বাজার সংলগ্ন রক্তি নদীর উপর ব্রীজের সম্মুখে সর্বস্থরের জনসাধারনের উপস্থিতিতে ২ঘন্টা ব্যাপী অনুষ্টিত মানববন্ধনে বক্তব্য রাখেন,তাহিরপুর উপজেলা যুবলীগ যুগ্ম আহবায়ক মোহাম্মদ সামায়ুন কবির,উপজেলা শ্রমিকদল সভাপতি ফেরদৌস আলম,ফাজিলপুর ব্যবসায়ী সমিতির সাধারন সম্পাদক সাইফুল ইসলাম,মিনি ক্রাসার মিল সমিতির সভাপতি শফিকুল ইসলাম,সাধারন সম্পাদক সাজিদ মিয়া,উপজেলা মানবাধিকার সভাপতি বিপ্লব,তরুর সমাজ সেবক আতিকুর রহমান আতিক,ব্যবসায়ী জমিরুল হক,বালিজুরী ইউনিয়ন যুবলীগ সভাপতি জিয়া উদ্দিন,সহ সভাপতি ময়না মিয়া,সাবেক যুবলীগের সাবেক সাধারন সম্পাদক বাবলু মিয়া,বালিজুরী ইউনিয়ন পরিষদ সদস্য বুলবুল মিয়া,ওয়াহিদ মিয়া,ব্যবসায়ী মনির আহমদ,জিয়া উদ্দিন প্রমুখ। অনুষ্টিত মানববন্ধনে বক্তাগন বলেন,আনোয়ারপুর বাজার সংলগ্ন রক্তি নদীর উপর ব্রীজের নিচ দিয়ে দীর্ঘ দিন ধরেই ভারী নৌ-যান (ভল গেট,কার্গো) চলাচলের কারনে ব্রীজটি মারাত্মক ঝুঁকির মুখে রয়েছে। নৌযান চলা চলের কারনে ব্রীজের পিলার গুলোও বেশ ক্ষতির শিকার হয়েছে। ইতিমধ্যেই কয়েকটি ভলগেট ব্রীজের পিলারের সাথে ধাক্কা খেয়ে ব্রীজের নিচেই পানিতে ডুবন্ত অবস্থায় রয়েছে। তাই এই ব্রীজটির নিচ দিয়ে ভারী নৌযান চলাচল বন্ধ না হলে সম্প্রতি ঘটে যাওয়া মুন্সিগঞ্জে ভলগেটের ধাক্কায় একটি ব্রীজ ভেঙ্গে পড়ে। এমনি ভাবেই এই ব্রীজটিও যে কোন সময় ভেঙ্গে যাওয়ার সম্ভাবনা রয়েছে। এই ব্রীজটি তাহিরপুর থেকে-সুনামগঞ্জ জেলা সদরের সাথে যাতায়াতের একমাত্র মাধ্যম হওয়ায় জরুরী ভিত্তিত্বে ভারী নৌযান চলাচল বন্ধ করার জন্য সংশ্লিষ্ট প্রশাসনের সুদৃষ্টি কামনা করেন।